Source: http://www.seinajoki.fi/ajankohtaista/tiedotteet/2017/03/QHgoxv33F.html.stx
Timestamp: 2019-11-18 03:13:18+00:00

Document:
Seinäjoki - Varhaiskasvatus- ja koulutuslautakunnan 22.3.2017 kokouksen päätökset
Etusivu » Tiedotteet » 2017 » Maaliskuu » Varhaiskasvatus- ja koulutuslautakunnan 22.3.2017 kokouksen päätökset
23.3.2017, klo 11:01
Yhteenveto kokouksessa tehdyistä päätöksistä.
§ 15 Varhaiskasvatuksen asiakasmaksuista saadun palautteen käsittely
Toimialajohtajan ehdotus:
Varhaiskasvatus- ja koulutuslautakunta merkitsee saadun palautteen ja sen johdosta annetun selvityksen tiedoksi ja käsittelee maksujen uudelleen porrastamista seuraavassa kokouksessa.
§ 16 Määrärahaylitysten sitomiset ja korotukset vuodelta 2016
- merkitsee tiedoksi tulosalueen sivistyskeskuksen hallinto määrärahan ylitysesityksen kaupunginhallitukselle ja valtuustolle
- päättää hyväksyä kustannuspaikkojen määrärahaylitysten sitomiset.
§ 17 Toiminnallisten ja taloudellisten tavoitteiden toteutuminen vuonna 2016
Varhaiskasvatus- ja koulutuslautakunta merkitsee tiedoksi tulosaluejohtajien laatimat toiminnallisten ja taloudellisten tavoitteiden toteutumiset vuodelta 2016.
§ 18 Seinäjoen kaupungin ja Seinäjoen koulutusyhtymän (SEDU) välisen kuraattoritoimintaa koskevan palvelusopimuksen irtisanominen
Varhaiskasvatus- ja koulutuslautakunta hyväksyy palvelusopimuksen irtisanomisen 1.1.2018 alkaen
§ 19 Vapaaehtoisen (A2) kielen opiskelu
Varhaiskasvatus- ja koulutuslautakunta päättää perustaa vapaaehtoisen kielen opetusryhmiä 4. luokkalaisille asiaselostuksessa esitettyjen periaatteiden mukaisesti.
Koululle, jossa on A2-kielen opetusryhmiä, annetaan tuntiresurssia kaksi viikkotuntia jokaista A2-ryhmää kohden. Vuosittain tulee tarkastella ryhmien määrää. Ryhmän jakamisen raja on 22 oppilaan määrä.
§ 20 Perusopetuksen ja lukion yhteisen viran muuttaminen perusopetuksen lehtorin viraksi
Varhaiskasvatus- ja koulutuslautakunta päättää muuttaa perusopetuksen ja lukion yhteisen lehtorin viran (404516, matematiikka ja fysiikka) perusopetuksen lehtorin viraksi (404140, kemia, fysiikka ja matematiikka) 1.8.2017 alkaen.
§ 21 Seinäjoen kaupungin perusopetuksen tasa-arvo- ja yhdenvertaisuussuunnitelma
Varhaiskasvatus- ja koulutuslautakunta hyväksyy Seinäjoen kaupungin perusopetuksen tasa-arvo- ja yhdenvertaisuussuunnitelman.
§ 22 Kivistön koulun rehtorin viran (401001) täyttäminen
Varhaiskasvatus- ja koulutuslautakunta päättää Kivistön koulun rehtorin valinnasta ennen kokousta lautakunnan jäsenille erikseen toimitettavan päätösesityksen pohjalta.
Ehdotus kokouksessa:
Varhaiskasvatus- ja koulutuslautakunta päättää valita Kivistön koulun rehtorin virkaan (401001) KM Sirkku Hietasen 1.10.2017 alkaen toistaiseksi.
Päätös: Kokouksessa tehty ehdotus hyväksyttiin.
§ 23 Kurssien lisääminen Nurmon lukion opetussuunnitelmaan
Varhaiskasvatus- ja koulutuslautakunta päättää hyväksyä Nurmon lukion opetussuunnitelmaan edellä esitetyt kurssit asiatekstin mukaisina.
§ 24 Vuoden 2016 riskienhallintasuunnitelmien toteutuminen
Varhaiskasvatus- ja koulutuslautakunta merkitsee riskienhallinnan seurannan ja toimenpiteet vuodelta 2016 tiedoksi.
§ 25 Varhaiskasvatuksen palvelurakenne
-merkitsee tiedoksi suunnitelmat varhaiskasvatuksen palvelurakenteen uudistamiseksi ja
-päättää lakkauttaa asiatekstin mukaisesti
o Pikkalan
o Tiitiäisten
o Joupin sinisen tuvan
o Joupin vihreän tuvan
o Aittakujan
o Vaahteramäen ja
o Vasaratien ryhmäperhepäiväkodit sekä
o Rekitien päiväkodin 31.5.2018.
Keskustelun aikana Piia Kattelus teki esityksen, että asiatekstissä mainitut ryhmäperhepäiväkodit lakkautetaan vasta sitten, kun päivähoidon palveluseteli laajennetaan koskemaan myös ryhmäperhepäiväkoteja. Ryhmäperhepäivähoito on tutkimuksen mukaan päiväkotihoitoa sopivampaa alle 3-vuotiaille. Seinäjoella tulisi jatkossakin olla tarjolla ryhmäperhepäivähoitoa.
Piia Katteluksen esitystä ei kannatettu, joten se raukesi. Näin ollen toimialajohtajan ehdotus tuli hyväksytyksi.
Päätös: Toimialajohtajan ehdotus hyväksyttiin.
§ 26 Viranhaltijapäätökset
Varhaiskasvatus- ja koulutuslautakunta päättää merkitä päätökset ottotoimenpiteittä.
§ 27 Varhaiskasvatus- ja koulutuslautakunnan seuraava kokous
Varhaiskasvatus- ja koulutuslautakunta on kokouksessaan 14.12.2016, § 94, päättänyt kokouspäivät vuoden 2017 kevätkaudelle. Huhtikuun kokous on päätetty pitää keskiviikkona 19.4.2017 klo 16.30 alkaen.
Toimialajohtajan ehdotus kokouksessa:
Siirretään lautakunnan huhtikuun kokous pidettäväksi 26.4.2017 klo 16.30 alkaen.

References: § 15

§ 16

§ 17

§ 18

§ 19

§ 20

§ 21

§ 22

§ 23

§ 24

§ 25

§ 26

§ 27
 § 94